hotchpotch/miracl-hf-unified huggingface dataset:
Amina Salum Ali
Amina Salum Ali (Alizaliwa 24 Oktoba1956 )Ni mwanamke mtanzania aliyewahi kuwa balozi wa Umoja wa Afrika huko Marekani tangu mwaka 2007.
Amina Salum Ali alipata elimu yake ya sekondari katika shule ya sekondari Lumumba. Katika elimu yake ya juu alisomea masuala ya uchumi katika chuo kikuu cha Delhi (University of Delhi).Pia alipata shahada yake ya uzamivu katika masuala ya biashara- masoko kutoka chuo kukuu cha Pune "(University of Pune)."
Mnamo Juni 2015, alitangaza kuwania ngazi ya Urais ndani ya chama chake cha CCM katika Uchaguzi mkuu wa 2015.
Mosi Alli
Mosi Alli (alizaliwa tarehe 3 Julai 1961) ni mwanariadha wa zamani wa Tanzania. Alishiriki mashindano ya riadha ya Olimpiki mwaka 1980 katika mbio za mita 100 kwa upande wa wanawake.
Allianz (Uwanja wa mpira)
Allianz ni uwanja wa mpira wa miguu/soka unaopatikana katika mji wa Turin,nchini Italia. Ni uwanja wa nyumbani wa klabu ya Juventus ya Serie A.
Ulifunguliwa mwanzoni mwa msimu wa 2011-12 na una uwezo wa kuchukua watazamaji zaidi ya 41,000.Ulijengwa pembezoni mwa Stadio delle Alpi.
Mariam Omar
Mariam Omar ni Mwanasiasa wa visiwani Zanzibar, Nchini Tanzania, ambaye ni mwanachama wa chama cha Sauti ya Umma (SAU). Oktoba 30 2015 akiwa kama mgombea wa nafasi za uraisi kutokea chama cha sauti ya umma (sau),Mariam Omar alikua wa mwisho kati ya wagombea sita waliobaki, akipata asilimia 0.07% ya kura zote katika uchaguzi mkuu wa urais Tanzania. Alikuwa ni mwanamke wa kwanza kugombea nafasi ya uraisi visiwani Zanzibar.
Rosebud Kurwijila
Rosebud Violet Kurwijila, wa Tanzania, ni mkuu wa idara ya maendeleo ya kiuchumi vijijini na kilimo ya Umoja wa Afrika. Kabla alikua ni mratibu wa programu ya maendeleo ya ACTIONAID iliyopo Tanzania.
Rosebud Kurwijila, ni mtanzania na ni mkuu wa idara ya uchumi wa vijijini na kilimo. Rosebud alipata shahada ya kwanza ya kilimo kutoka katika chuo cha kilimo cha Sokoine Sokoine University of Agriculture, kilichopo Tanzania mnamo mwaka 1976, mwaka 1983 alipata shahada ya uzamili ya uchumi wa kilimo kutoka chuo kikuu cha London University of London na pia shahada ya uzamili ya falsafa katika uchumi na maendeleo mwaka 1994 kutoka katika chuo cha East Anglia University of East Anglia (UK) (1994).
Katika kipindi chake cha ajira ameshawahi kutumika kama mshauri katika sehemu tofauti zinazohusiana na mambo ya kilimo, uchumi wa vijijini na usalama wa chakula. Mwaka 1995 – 1997, alikua ni mshauri mwandamizi kutoka katika kampuni inayohusika na huduma ya ushauri, alihusika na upatikanaji na ufanyaji wa miradi.
Rosebud amechapisha makala nyingi katika majarida ya kimataifa kuhusu usalama wa chakula, uchumi wa vijijini, teknolojia ya kilimo na mambo mengine yanayohusiana na hayo.
Maeneo yake ya ufanisi ni pamoja na usimamizi wa mipango, utungaji wa sera na usimamizi wa wafanyakazi.
Ameolewa na pia ana watoto wanne (4).
Lambo la Kihansi
Lambo la Kihansi linapatikana katika mkoa wa Iringa na kusababisha ni bwawa la maji litumikalo kutengeneza umeme nchini Tanzania.
Simon Mignolet
Simon Mignoilet (amezaliwa tarehe 26 Machi mwaka 1988) ni mchezaji anayecheza kama mlinda mlango au Goal kipa wa klabu ya Liverpool Football Club iliyopo nchini Uingereza na timu ya taifa ya ubeligiji.
Mignolet alianza kazi yake katika ligi daraja la pili huko nchini Ubelgiji Sint-Truiden mwaka 2004 na alidumu katika klabu hiyo kwa miaka 6 hadi mwaka 2010 aliweza kuhamia Liverpool F.C mnamo mwaka 2013 kwa £ million 9.
Misamiati
Misamiati ni orodha ya maneno.
Misamiati ambayo watu wanatumia ni maneno yote ambayo watu wanajua na wanayatumia. Watu wazima ambao huenda chuo kikuu wanaweza kujua maneno 20,000.
Msamiati wa kusikia na msamiati wa kusoma ni kubwa kuliko msamiati wa kuzungumza au msamiati wa kuandika, kama watu wanavyoelewa maneno ambayo hawayatumii.
Idadi ya maneno katika lugha ni zaidi ya maneno yaliyotajwa katika kamusi moja. Kamusi moja inaweza kuwa na orodha ya maneno 500,000 (nusu milioni).
Kamusi nyingine inaweza kuwa na maneno mengine ambayo kamusi nyingine haina. Unapoongeza maneno yote katika kamusi hizo, kunakuwa na maneno 750,000 ya Kiingereza. Pia kunaweza kukawa na maneno zaidi ya hayo.
Unaweza kufikiri mwenyewe, ""Ikiwa kuna maneno 750,000, tunawezaje kuzungumza na maneno 3000 tu?"". Ni kwa sababu, hatuhitaji kujua maneno yote. Unaweza kusema vitu vingi kwa maneno karibu 3,000.
Maneno yaliyotumiwa zaidi ni maneno mafupi. Hiyo ni kweli katika lugha zote.
Msamiati wa lugha hubadilika. Maneno mapya yanazalishwa au maneno yanabadilika maana yake. Maneno kuhusu kompyuta, kama "download" ni mapya kwa lugha ya Kiingereza. Neno jipya la "bling" linatoka katika miziki. Maneno kama "baridi" yametengeneza maana mpya.
Emirates (uwanja wa mpira)
Emirates ni uwanja wa nyumbani wa timu ya Uingereza Arsenal FC. Uwanja huu unapatikana huko Holloway London nchini Uingereza.
uwanja huu una uwezo wa kuchukua watazamaji 60,000, ni uwanja wa tatu kwa ukubwa nchini Uingereza baada ya Uwanja wa Wembley na Old Trafford.
Mnamo mwaka 1997, Arsenal ilielezea uwezekano wa kuhamia kwenye uwanja mpya, baada ya kukataliwa ruhusa ya kupanga na Baraza la Islington ili kupanua ardhi yake ya Highbury.
Mousa Dembele
Mousa Dembélé (amezaliwa tarehe 6 Julai mwaka 1987) ni mchezaji wa kitaalamu anayecheza kama kiungo wa klabu ya Tottenham Hotspurs iliyopo ligi kuu Uingereza na timu ya taifa ya Ubelgiji.
Dembélé alianza kazi yake ya uchezaji katika klabu ya Germinal Beerschot iiliyopo nchini Ubelgiji. Dembélé alihamia katika ligi kuu ya uingereza mwaka 2010 katika klabu ya Fulhamu na baadaye kujiunga na Tottenham Hotspurs kwa £ milioni 15.
Frannie Léautier
Frannie Léautier ni mwanamke wa Tanzania, mhandisi, mtaaluma na mshauri wa maendeleo ya nje, anatumikia kama makamu wa Rais katika Africa Development Bank na ni mmoja kati ya wanabodi wa Bank ya Gavana tangu juni 2016.
Kwa muda wa miaka sita (2001 hadi 2007) aliwahi kufanya kazi kama makamu wa Rais wa taasisi ya Benki ya Dunia.
Ni mzaliwa wa Moshi mjini, Mkoa wa Kilimanjaro, kaskazini mwa Tanzania. Ana dada wawili na kaka wanne. Akiwa na miaka sita familia yao ilihamia Lushoto iliyopo mlima wa Usambara karibu na hifadhi ya wanyama. Huko alikuwa akiwa na babu yake aliyemshawishi kusoma Fizikia na Uhandisi.
Alijiunga na chuo kikuu cha Dar es Salaam na kuhitimu mwaka 1984 akisomea shahada ya uhandisi wa ujenzi. Aliendelea na masomo katika chuo cha Massachusetts Institute of Technology (MIT), ambapo alisoma shahada yake ya pili ya sayansi ya usafiRishaji mnamo mwaka 1987 na kuhitimu mwaka 1990.
Alianza kazi katika Benki ya Dunia mwaka 1994 Washington DC kwa muda wa miaka 15. Baadae aliondoka Banki ya dunia na kuunda kikundi kilichoitwa The Fezembat Group, ambapo alifanya kazi kama msimamizi kwanzia mwaka 2007 hadi 2009. 
Miaka minne baadae kwaanzia Julai 2009 mpaka Novemba 2013, alihamia Harare, Zimbabwe na kufanya kazi kama katibu mtendaji wa the African Capacity Building Foundation, shirika lisilo la faida wakati huo huo alitumikia kama Profesa maarufu wa Sciences Po Paris, kwanzia mwaka 2007 hadi Decemba 2013.
Decemba 2013, alirejea nyumbani Tanzania na kutumika kama mwanzilishi mshiriki na mwenyekiti wa Mkoba Private Equity Fund, na alifanya kazi kwa muda wa miaka miwili na nusu mpaka juni 2016.
Ana ufasaha wa lugha za Kiswahili, Kifaransa na Kiingereza, na ana uwezo wa kufanya kazi kwa Kihispania na Kiarabu.
Mariam Salum Mfaki
Mariam Salum Mfaki alikuwa mwanasiasa wa Tanzania. Aliwahi kua Mbunge wa viti maalumu wa Bunge la Tanzania jijini Dodoma tangu mwaka 2000 mpaka alipofariki mwaka 2015.
Mfaki alianza kujihusisha na siasa akiwa kama katibu wa umoja wa wanawake wa Chama Cha Mapinduzi (CCM)(UWT) katika wilaya ya Kondoa, tangu mwaka 1973 mpaka 1976. . Baadae alichaguliwa kuwa katibu wa chama hicho cha wanawake ccm kimkoa, hivyo alikua katibu wa umoja wa wanawake mkoa wa Dodoma tangu mwaka 1976 npaka mwaka 1983., alipata uhamisho kwenda ofisi ya waziri mkuu kama katibu. Alitumikia nafasi ya ukatibu katika ofisi ya waziri mkuu tangu mwaka 1984 mpaka mwaka 1998.
Mfaki alifariki katika hosipitali ya Mkoa wa Dodoma akiwa na umri wa miaka 69; (hivi sasa Dodoma ikiwa jiji). 
Marehemu mfaki aligundulika akiwa na Kansa mwaka 2012, alizikwa nyumbani kijijini kwao Mkoani Dodoma.
Ida Ljungqvist
Ida Ljungqvist (alizaliwa tarehe 27 Septemba 1981) ni Mtanzania-Mswidi na ni mwanamitindo wa Kiafrika wa kwanza kuchaguliwa kama playboy playmate wa mwezi na ni wa 50 kwa maplaymate wa mwaka.
Ljungqvist alizaliwa Tanzania, mama yake ni Mtanzania wakati baba yake ni raia wa Uswidi . Kutokana na baba yake kufanya kazi katika UNICEF Ljungqvist alinufaika kuweza kuongea lugha za Kiingereza, Kiswahili na Kiswidi. Ljungqvist ana shahada ya mitindo na Masoko.
Mwaka 2007 alifunga ndoa na Joshua R. Lang. Baada ya miaka mitano walitalakiana.
Mwaka 2007 Ljungqvist alitambuliwa na aliyekuwa playmate wa mwaka Sara Jean Underwood. Machi 2008 alitajwa kama playboy wa playmate wa mwezi na Playmate wa mwaka 2009. Na yeye ni mwanamitindo wa kiafrika wa kwanza na wa kiswidi wa pili kutajwa kama playmate wa mwaka.
Tangu awe playmate wa mwaka Ljungqvist amejikita kwenye kazi za Uwezeshaji, teknolojia ya uendelezaji wa kimataifa pamoja na kuongeza ufahamu juu ya shirika na kukusanya fedha.
Ever Banega
Ever Maximiliano David Banega (alizaliwa Juni 29, 1988) ni mchezaji wa soka wa Argentina ambaye anachezea klabu ya Hispania Sevilla FC na timu ya taifa ya Argentina kama kiungo wa kati.
Alianza kazi yake na Boca Juniors, na akajiunga na Valencia mwaka 2008 ambapo alibakia kwa miaka kadhaa, akicheza michezo 102 rasmi na kushinda Copa del Rey 2008.Baada ya kujiunga na Sevilla mwaka 2014, alishinda nyara za Europa League zilizofuata.
Banega aliwakilisha Argentina katika Kombe la Dunia 2018. Zaidi ya hayo, alishinda medali ya Olimpiki mwaka 2008 na akaonekana katika mashindano matatu ya Copa América, akiisaidia timu hiyo mwisho wa 2015 na 2016.
John Napier
John Napier (1550 - 4 Aprili 1617) alikuwa mtaalamu wa hisabati na fizikia kutoka Uskoti anayejulikana kama mwanzilishi wa logi. Pia anajulikana kuwa amefanya matumizi ya viwango vya mwisho vya desimali katika hesabu.
Mbali na hisabati, pia alikuwa na maslahi makubwa katika mambo ya anga na dini.
Catalonia
Catalonia ni jumuiya ya kujitegemea nchini Hispania upande wa kaskazini-mashariki mwa Rasi ya Iberia, iliyochagua kuwa taifa huru, lakini serikali kuu ya Hispania imezuia kabisa.
Imepakana na Ufaransa na Andorra kwa upande wa kaskazini, Bahari ya Mediteranea kwa upande wa mashariki na Valencia kwa upande wa kusini. Lugha rasmi ni Kikatalani, Kihispania, na lugha ya Aranese ya Occitan.
Catalonia ina ya mikoa minne: Barcelona, Girona, Lleida, na Tarragona.
Mji mkuu na mkubwa zaidi ni Barcelona, manispaa ya pili ya Hispania na msingi wa eneo la mijini saba zaidi katika Umoja wa Ulaya.
Simone Zaza
Simone Zaza (matamshi ya Kiitaliano: [simoːne zaddza]; (alizaliwa 25 Juni 1991) ni mchezaji wa soka wa Italia ambaye anacheza kama mshambuliaji wa klabu ya Hispania Valencia CF na timu ya taifa ya Italia.
Zaza alianza kazi yake huko Atalanta mwaka 2008, ambapo alikaa kwa misimu miwili,2010 alienda Sampdoria.
Mary Mgonja
Mary Mgonja ni mwanasayansi wa kilimo kutoka Tanzania na mzalishaji wa mimea, pia ni mkurugenzi wa teknolojia na mwasiliano katika kampuni ya kilimo Namburi nchini Tanzania
Martha Mvungi
Martha Mvungi ni Mtanzania mwandishi wa lugha ya Kiswahili na Kiingereza.
"Vitu muhimu vitatu" alivyovifanya Martha ni kuwakusanya Wahehe na Wabena katika kutafsiri lugha ya Kiingereza.
Toka mwaka 1995 Martha amekuwa Mkurugenzi wa shule za Ecacs nje ya Dar es Salaam.
Was it an Illusion? “Darlite”
"Three Solid Stones", 1975. London: Heinemann Educational African Writers Series 159.
‘’Hana hatia’’ 1975
‘’Chale Anatumwa Sokoni’’ 1982
‘’Lwidiko’’ 2003
Rayah Kitule
Rayah Kitule (amezaliwa 31 Januari 1984) ni mtanzania ambaye ni mwandishi ya mhariri wa magazeti mengi yanayotoka kila mwezi ikiwemo gazeti la "Fab Sugar" na "East African Women and Business Entrepreneurs". Amefanya kazi nyingi uandishi za ndani ya Tanzania na nje ya nchi.
Amezaliwa Dar es Salaam Tanzania, Rayah Kitule amelelewa na mama yake pekee eneo la Mikocheni, ambapo alianza “kazi ya utangazaji na uandishi” kwa kusoma kwa sauti na kufanya rejea akiwa na umri wa miaka kumi.
Pia anaendesha blogspot yake ya mitindo, na alianzisha kampuni yake ya uzalishaji, inayoitwa Purple Effect.
Sauti ya Umma (SAU)
Sauti ya Umma (SAU) ni Chama cha Siasa nchini Tanzania. Kilipata usajili tarehe 17 Februari 2005.
Katika Uchaguzi mkuu wa Urais pamoja na Baraza la Wawakilishi wa Zanzibar tarehe 30 Oktoba 2005, mgombea wa Chama hiki Mariam Omar alipata asilimia 0.07 ya kura zote. Chama hiki hakikupata nafasi katika Baraza la Wawakilishi wa Zanzibar.
Nelly Kamwelu
Nelly Alexandra Kamwelu (amezaliwa 1993) ni Mtanzania ni mwanamitindo na malkia wa urembo Miss Universe Tanzania na Miss Southern Africa International katika mwaka 2011. Aliweza kuwakilisha nchi yake katika Miss Universe 2011 ndani ya SãoPaulo, Brazil, Miss International 2011 ndani ya China, Miss Earth 2011 ndani ya Manila, Philippines, na Miss Tourism Queen International tena China.
Ni malkia pekee katika nchi yake pekee aliyeweza kumaliza tuzo nne za Grand Slam Pagents (Miss universe, Miss International, Miss Earth na Miss Tourism Queen International) ndani ya mwaka mmoja.
Kamwelu alizaliwa na Mtanzania Baba na Mrusi Mama. Alianza kushiriki katika ugombeaji wa urembo za kimkoa mwaka 2008 na mwishowe alifanikiwa kunyakua nafasi ya pili.Ilala 2008baada ya kuweza kushiriki katikaMiss Tanzania mwaka huohuo laakini hakupata.
Nelly alishirikishwa katika nyimbo za video za video za waimbaji wa kiatanzania kabla hajashiriki Miss Universe 2011.Wimbo uliachiwa YouTubewakati alipokuwa anashiriki katika tamasha la urembo São Paulo, Brazil.
Aliweza pia kuwakilisha Tanzania in Miss International 2011 ambayo ilifanyika China na Miss Earth 2011 katika Manila,Philippiness lakini hakupata.
Mwishoni aliweza kuwakilisha nchi yake katika Miss Tourism Queen International 2011 ambayo ilifanyika katika Xian,
China ambapo alichukua nafasi ya nne.
Kamwelu alishinda katika toleo la tano laMiss Universe Tanzania pageant in May 2011. na kuwakilisha nchi yake katikaMiss Universe 2011na kuwa king’ara katikaSão Paulo, Brazil. Japo kuwa hakushindalakini aliweza kuwateka kwa vazi lake kitamaduni ambalo kwa hilo aliweza kupokea sifa kedekede.
Nelly alirudisha nafasi ya pili ya Miss Universe Tanzania kwa kushiriki katikaMiss International 2011 na pia aliweza kurudisha nafasi ya kwanza kwa kurudi nchi kwakeChengdu, China kuwakilisha Tanzania katika Miss Earth 2011.
Kamwelu alithaminiwa na Tanzania Tourist Board kuwakilisha nchi katikaMiss Southern Africa International mashindano yaliyofanyika
Ndola, Zambia kama sehemu ya Zambia International Trade Fair.Alijipatia wadhifakwa kuwashinda washiriki sita na kushinda Evening Gown award.
Katika mwaka wa mwisho(2011),Nelly aliendelea kushiriki katika Miss Tourism Queen International 2011na kuwa mashindano yake ya kwanza ndani ya nchi yake na kuibuka king’ara kwa kushika nafasi ya tano katika mashindano ya mwisho.
Nyakatu
Nyakatu ni nyoka wasio na macho wala sumu wa familia Leptotyphlopidae. Kwa lugha nyingine huitwa “nyoka-nyungunyungu” mara nyingi, kwa sababu wengi wanafanana na nyungunyungu warefu. Wanafanana pia na birisi lakini hawa ni warefu kwa kulinganisha na mkia wa nyakatu ni sehemu kubwa ya mwili kuliko ule wa birisi (10-12% badala na 1-3%).
Nyoka hawa ni wafupi na wembamba, sm 46 kwa kipeo lakini sm 10-30 kwa kawaida. Wana mkia mrefu kiasi. Macho yao yamepunguka mpaka madoa meusi chini ya gamba yanayoweza kulinganua nuru na giza tu. Rangi yao ni nyeusi, kijivu, kahawia au pinki. Rangi hiyo ya mwisho inaonekana wakati ngozi ni kavu.
Nyakatu huchimba ardhini na kuingia vishimo. Kwa sababu ya hiyo hawahitaji macho. Hula wadudu wanaoishi chini ya ardhi, kama vile mchwa, lava wa sisimizi na viroboto. Pengine hupatikana katika viota vya ndege ambapo hula viroboto wa ndege.
Nyoka hawa hawana sumu na kwa kisa chochote mdomo wao ni mdogo sana; kwa hivyo hawawezi kung'ata mtu na wanaweza kukamatwa bila shida.
Xcas
Xcas ni interface ya mtumiaji kwa Giac, ya bure, ya msingi ya Kompyuta ya Algebra System (CAS) ya Microsoft Windows, Apple macOS na Linux / Unix. Giac inaweza kutumika moja kwa moja ndani ya programu iliyoandikwa kwenye C++.
Miongoni mwa mambo mengine Xcas inaweza kutatua usawa na kuchora grafu. Xcas inafanya kazi katika hali ya mkondo.
Zakia Mrisho Mohamed
Zakia Mrisho Mohamed (alizaliwa 19 Februari 1984) ni mwanariadha wa mbio za masafa marefu.
Alizaliwa mkoani Singida nchini Tanzania.. Amefanikiwa kushiriki katika mashindano mbalimbali ya riadha ambapo mwaka 2008 na 2012 aliweza kuiwakilisha nchi yake katika mashindano ya Olimpiki kwa kukimbia mbio za mita 5000.
Zakia aliweza kushiriki mashindano ya kimataifa ya riadha kwa mara ya kwanza mwaka 2003,ambapo alikimbia urefu wa mita 3000 na kufanikiwa kuwa nafasi ya sita. Pia mwaka 2004 katika mashindano yaliyojulikana kama "Cinque Mulini", aliweza kuibuka mshindi wa kwanza na kuwa mwanamke Mtanzania wa kwanza kuwahi kutwaa taji hilo.
Alichaguliwa kuiwakilisha Tanzania katika mashindano ya 2005 IAAF World Cross Country Championships na kushika nafasi ya 20 katika mbio ndefu. Lakini alifanikiwa kuwa nafasi ya sita mbio za mita 5000  kwenye 2005 World Championships in Athletics na mwezi mmoja badae akawa wa tatu katika mashindano ya mbio ya "3rd IAAF World Athletics Final|World Athletics Final" (mita 3000).
Mrisho aliteuliwa kama mmoja wa wakilishi kutoka Afrika kushiriki mashindano ya urefu wa m 5000, kwenye mashindano ya 2010 IAAF Continental Cup akafanikiwa kushika nafasi ya tano.
Maria Sarungi Tsehai
Anafahamika pia kwa jinsi anavyoshiriki katika kuwasaidia mabinti wadogo kuzifikia ndoto zao za kuwa magwiji wa urembo, kwa kuitumia nafasi yake kama Mkurugenzi wa Miss Universe Tanzania kufundisha na kutoa kipaumbele kwa mabinti hawa. .
Maria Sarungi Tsehai ana shahada ya kitivo cha sayansi ya jamii kutoka katika chuo kikuuu cha Eötvös Loránd in Hungary, alihitimu mwaka 1999.
Ni mtaalam wa mawasiliano, uandishi wa habari na mambo ya urembo, anamiliki kampuni ya mawasiliano ,compass communication 
Na yeye ndiye Mkurugenzi katika kampuni hii. Akiwa mkurugenzi ,ameweza kushiriki katika utengenezaji wa filamu ya “Am Tired” ambayo ilifanyika mwaka 2005 na nyingine iitwayo “Born on fire” ya mwaka 2008. .
Sarungi anafahamika sana kwa mawazo yake juu ya namna raia wa nchi ya Tanzania wanaweza kuleta mabadiliko chanya kupitia vyombo vya habari
Nyang'aranga
Nyang'aranga ni kijiji kilichopo ndani ya kata ya Mugeta, tarafa ya Chamriho iliyoko wilaya ya Bunda, mkoa wa Mara..
Jamii ya kijiji hiki wengi wao ni wa kabila la Wakurya na hujishughulisha na kilimo pamoja na ufugaji.
Mwanzoni mwa miaka ya 2000 walianza kuchanganyika kwa wiki na watu kutoka sehemu mbalimbali, na hii ni baada ya kupiga hatua kiuchumi japo bado asilimia kubwa ni maskini kwani hutegemea mvua katika kilimo, ufugaji na hata maji kwa ajili ya matumizi ya nyumbani. Kumbe kijiji hiki ni miongoni mwa vijiji vingi nchini Tanzania vinavyokumbwa na ukame.
Nyang'aranga ina shule ya msingi.
Mara
Mara ni jina la:
Msalvia (mmea)
Msalvia (ujulikanao pia kama Salvia divinorum, sage of the diviners, ska maría pastora, seer's sage, yerba de la pastora ama kwa kifupi salvia) ni mmea ambao utumizi wa majani yake kwa njia ya kutafuna, kuvuta kama sigara au kupika kama chai unasababisha namna ya ulevi. Majani ya mmea huu yana vidonge aina ya opioindi zinazosababisha ukumbusho-wazimu (hallucination). Kwa vile mmea huu haujifanyiwa utafiti kwa kina, madhara yake na usalama wa matumizi yake kwa muda mrefu bado haujathibitishwa.
Majani yake hutumika pia kusafisha meno.
Asili ya mmea huu ni nchi ya Mexico na humea kiasilia katika msitu wa Sierra Mazateca ya Oaxaca kwenye vivuli vilivyo na unyevu. Msalvia hufikia urefu wa kima zaidi ya mita moja na huwa na shina mraba lisilo na kitu ndani kama mimea mingine ya familia ya "mint" Lamiaceae. Leo msalvia pia hukuzwa nyumbani na hupandwa vipandikizi vya tawi au shina lake kwa vile mmea huu hutoa mbegu kwa uchache na ugumu sana.
Mmea Msalvia umeruhusiwa katika nchi nyingi lakini matumizi yake hudhibitiwa nchini Australia, Ubelgiji, Brazil, Canada, Denmark, Estonia, Finland, Ujerumani, Italia, Japan, Korea Kusini, Poland, Hispania, Uswisi, Armenia na sehemu nyingine Marekani. Hata Vile mmea wa msalvia umeenea sehemu tofautitofauti na miche yake huuzwa na wakulima wa miti no dawa katika nchi nyingine.
Walimwengu
Walimwengu ni jina la wimbo uliotoka 2007 kutoka kwa msanii wa muziki wa kizazi kipya kutoka nchini Tanzania, Nuru the Light. Katika wimbo, Nuru ameangalia sana tabia za kibinadamu ambazo rahisi kutokea. Namna watu wanavyokupenda ukiwa na kitu halafu kukubadilikia ukiwa huna kitu. Hali ambayo inatokea kila siku katika jamii yetu. Hii ni kazi ya SoulHouse Studio, huku video ikiwa kazi ya Adam Juma kupitia Visual Lab. 
Kikazi, huu ndio wimbo wa kwanza wa Nuru kuimba Kiswahili. Wazo la kuandika wimbo lilimjia akiwa anasafisha ukumbini kwake na punde akawaza sana maisha ya nyumbani Tanzania na namna watu wanavyomchukulia amekulia Ulaya. Wakati huo kabla ya wimbo, alikuwa akija Tanzania anakuja na rundo la mabegi yaliyojawa mazawadi ya kila aina. Kwa tabia hiyo, akagundua kama anapendewa kitu na si utu wake. Tangu hapo akaona sasa isiwe shida heri tu aachane na ubebaji wa mabegi ya zawadi. Fikra hizi za kuwa wewe wa Ulaya au Amerika ukija una mazawadi imetawaliwa na watu wengi sana. Sehemu kubwa ya wanadamu huamini ya kwamba mtu kutoka nchi za nje lazima we na kila cha kumsaidia aliye katika bara la Afrika. 
Mawazo ambayo Nuru aliyaona si sawa. Wimbo uko binafsi sana namna ambavyo unaimbwa. Kaimba katika sauti ya huzuni yenye kulalamikia miyenendo mibaya ya raia wenza wenye tabia kama hizi za kudhani waliopo nje ya nchi wakija TZ basi mijihela na mizawadi tu na si kingine. Hali halisi ya wimbo inagusa wengi na imewatokea hasa ukiachia Nuru yeye binafsi kuonelea kutunga wimbo huu. Ndani ya wimbo hakuzungumzia mapenzi bali hali halisi ya maisha ya kitegemezi kwa Waswahili. 
Wimbo unaanza na kiitikio kinasema;
“Walimwengu ni wazuri, ukiwa na mali”
“Walimwengu ni wazuri, ukiwa na mali”
“Mali ikiisha, watu wote, huwaoni”
“Mali ikiisha, watu wote, huwaoni”
Baada ya upepo wa pesa kwenda kusi, ndugu na jamaa wamepotea. 
Marafiki nao ndio usiseme kabisa. Chambi kwisha kila mtu kaingia mitini. Nuru kabaki peke yake. Kachanganyikiwa kiasi hata hajui kama anaota au la. Maisha kizungumkuti unaowajua wamesepa. Baada ya kilio anarudia tena kiitikio.
Akirudi katika ubeti wa pili, anajiuliza na maisha yake afanyeje. Njaa kali na maisha msoto. Ngoma ngumu hadi mpenzi wake nae kabwaga manyanga. Walimwengu wazito sana. Pamoja na yote hayo, bado hajakata tamaa anaamini Mungu bado yupo naye. Ya dunia yakupita na si ya kuganda. Wakati mwingine upitie magumu ili heri ije.
Video ilifanywa huko mjini Zanzibar. Siku ya kupiga video kulikuwa na bonge la mvua. Hali ambayo ilipelekea kushindikana kufanya video hiyo nje na ilikuwa siku hiyo-hiyo tu kwani siku inayofuata Nuru alikuwa anarudi Sweden. Video ilitengenezwa kwa muda wa masaa yasiyozidi matatu. Vipande vya nje vimepigwa kwa dakika zisizozidi hamsini tu baada ya mvua kukata. Na ilitakiwao ubunifu wa hali ya juu ili kutosha wakati huo na ndio maana katika video ameonekana na mavazi mawili tu na sio zaidi ya hayo na punde baada ya kumaliza imlimbidi awahi boti la kurudi mjini Dar es Salaam.
Stanislaus mfiadini
Stanislaus mfiadini (kwa Kipolandi:Stanisław Szczepanowski; 26 Julai 1030 – 11 Aprili 1079) alikuwa askofu wa Krakówkuanzia mwaka 1072 akajulikana hasa kwa kuuawa na mfalme wa Polandi Bolesław II.
Stanislaus alitangazwa mtakatifu mfiadini na Papa Inosenti IV tarehe 17 Septemba 1253.
Sikukuu yake huadhimishwa na Kanisa Katoliki kote duniani tarehe ya kifodini chake, lakini pia tarehe 7 Mei na 8 Mei, hasa nchini mwake.
Tarasius Mtakatifu
Tarasius Mtakatifu (kwa Kigiriki: Άγιος Ταράσιος, Agios Tarasios; Konstantinopoli, leo nchini Uturuki, 730 hivi – Konstantinopoli, 25 Februari 806) alikuwa Patriarki wa mji huo kuanzia 25 Desemba 784 hadi kifo chake.
Tangu kale anaheshimiwa na Waorthodoksi na Wakatoliki kama mtakatifu, hasa kutokana na mchango wake katika ufanisi wa Mtaguso wa pili wa Nisea (787).
Sikukuu yake huadhimishwa tarehe 18 Februari au 25 Februari au 10 Machi.
Tekla wa Ikonio
Tekla wa Ikonio (kwa Kigiriki: Θέκλα, "Thékla") alikuwa mwanamke wa mji huo wa Likaonia (leo nchini Uturuki) katika karne ya 1 BK.
Inasemekana alipata kuwa mfuasi wa Mtume Paulo, inavyosimuliwa na kitabu cha karne ya 2 "Matendo ya Paulo na Tekla" (180 hivi).
Tangu kale anaheshimiwa na Wakatoliki, Waorthodoksi, Waorthodoksi wa Mashariki na Waanglikana kama mtakatifu.
Sikukuu yake huadhimishwa tarehe tofautitofauti: 23 Septemba, 24 Septemba au 3 Oktoba.
Tekle Haymanot
Tekle Haymanot au Takla Haymanot (kwa Kige'ez ተክለ ሃይማኖት "takla hāymānōt", kwa Kiamhara "tekle hāymānōt", "Mti wa Imani"; 1215 hivi - 1313 hivi) alikuwa mmonaki wa Ethiopia aliyeanzisha monasteri muhimu katika mkoa wake asili, Shewa.
Tangu kale anaheshimiwa kama mtakatifu na Waorthodoksi wa Mashariki lakini pia na Wakatoliki
Sikukuu yake huadhimishwa tarehe 17 Agosti, lakini katika Kalenda ya Kiethiopia tarehe 24 ya kila mwezi ni kwa heshima ya Tekle Haymanot.
Tudful
Tudful (pia: Tydfil) alikuwa mwanamke Mkristo wa Wales aliyefia dini mwaka 480 hivi.
Mtoto wa mfalme Brychan, alipata malezi bora upande wa elimu na maadili kabla hajauawa na Wapagani.
Tangu kale anaheshimiwa kama mtakatifu bikira mfiadini.
Sikukuu yake huadhimishwa tarehe 23 Agosti.
Theodoro wa Amasea
Theodoro wa Amasea (kwa Kigiriki: Θεόδωρος) alikuwa askari Mkristo aliyefia dini yake katika mji huo wa Uturuki wa leo mwanzoni mwa karne ya 4 (306 hivi).
Tangu kale anaheshimiwa na Wakatoliki na Waorthodoksi kama mtakatifu mfiadini.
Sikukuu yake huadhimishwa tarehe 9 Novemba au 17 Februari.
Nyoka-miti Kichwa-kipana
Nyoka-miti kichwa-kipana ni nyoka wa jenasi "Toxicodryas" katika familia Colubridae. Amepewa jina hili kwa sababu hukaa mitini takriban masaa yote na kichwa ni kipana kuliko nyoka-miti wengine.
Nyoka hawa ni warefu, hadi m 2.8 lakini m 1-2 kwa kawaida. Rangi yao ni nyeusi, kijivu au kahawia juu na njano au pinki chini.
Kama jina lao linadokeza huishi mitini ambapo hukamata vyura, mijusi, vinyonga, ndege, mayai ya ndege, wagugunaji wa miti na popo.
Chonge ni meno ya nyuma. Sumu yao inaweza kuwa na hatari kwa watu lakini mifano ya shida kubwa haijulikani. Hata hivyo inaambilika kuzuia kung'atwa na nyoka hawa.
Theodoro wa Studion
Theodoro wa Studion (Konstantinopoli, leo nchini Uturuki, 759 – Cape Akritas, Bitinia, 826) alikuwa mmonaki, halafu abati wa monasteri ya Studion mjini .
Alishika nafasi muhimu katika kufufua umonaki na fasihi huko Bizanti.
Kati ya vitabu vyake vingi, barua kuhusu urekebisho wa monasteri ndiyo maandishi ya kwanza kupinga utumwa.
Anakumbukwa pia kwa kutetea kwa nguvu picha takatifu, bila kujali kwamba msimamo wake ulimvutia dhuluma kutoka kwa kaisari na patriarki zilizoathiri sana afya yake.
Tangu kale anaheshimiwa na Waorthodoksi na Wakatoliki kama mtakatifu.
Sikukuu yake huadhimishwa tarehe 11 Novemba au 12 Novemba.
Kitimaguru
Kitimaguru (pia kiti cha magurudumu, kitimagurudumu, kwa Kiingereza: "wheelchair") ni kifaa kilichotengenezwa kikiwa na kiti pamoja na magurudumu kwa madhumuni ya kumsaidia majeruhi, wagonjwa wasio na nguvu ya kutembea au watu wenye ulemavu kukalia na kujisukuma, kusukumwa na mtu mwingine au kujiendesha kwa mashine za otomatiki kwa lengo la kusogea kutoka sehemu moja kwenda nyingine.
Kiti hicho huwa kimeundwa hivi kwamba mgonjwa atapata starehe ya kuketi.
Kitimaguru kinaweza kusukumwa na mtu aliyekikalia au na mwingine anayemhudumia.
Huenda pia kikawa na vidhibiti ili anayebebwa aweze kudhibiti mwendo wa kigari kile.
Kitimaguru hupatikana pia kwa wenye ulemavu wanaoshindana katika uga wa spoti.
Theodosi wa Kiev
Theodosi wa Kiev au Theodosi Pekerski (kwa Kirusi Феодосий Печерский; kwa Kiukraina Феодосій Печерський) alikuwa mmonaki wa karne ya 11 aliyeleta umonaki wa kijumuia kadiri ya kanuni ya Theodori wa Studion katika sehemu za Kiev (leo nchini Ukraina) na pamoja na Antoni wa Kiev alianzisha monasteri ya Mapango ya Kiev.
Alitangazwa na Kanisa la Kiorthodoksi la Urusi kuwa mtakatifu. Anaheshimiwa hivyo na Kanisa Katoliki pia.
Sikukuu yake huadhimishwa tarehe 3 Mei lakini pia tarehe 14 Agosti.
Nyoka-miti
Nyoka-miti ni nyoka wa jenasi "Dipsadoboa" katika familia Colubridae. Amepewa jina hili kwa sababu hukaa mitini takriban masaa yote.
Nyoka hawa ni warefu kiasi, m 1.4 kwa kipeo lakini sm 60-90 kwa kawaida. Rangi yao ni kijani au kahawia. Spishi kahawia zina kilingo kama marumaru. Rangi hizi zinaweza kuchukuliwa kama rangi za kamafleji.
Kama jina lao linadokeza huishi mitini ambapo hukamata vyura, mijusi-kafiri na vinyonga.
Chonge ni meno ya nyuma lakini sumu yao haina hatari kwa watu.
Nyoka Meno-hanjari
Nyoka meno-hanjari ni spishi ya nyoka wa jenasi "Xyelodontophis" katika familia Colubridae. Amepewa jina hili kwa sababu ana chonge ndefu zinazofanana na hanjari.
Nyoka huyu ni warefu kiasi: m 1-1.5. Rangi yake ya juu ni kijivu au kahawia pamoja na vidoa njano. Taya la chini ni jeupe, koo njano na tumbo jeusi.
Makazi na mwenendo haijulikani vizuri lakini sampuli moja ilipatikana yenye kinyonga ndani ya tumbo lake.
Chonge ni meno marefu ya nyuma yanayofanana na hanjari. Haijulikani kama sumu ni hatari.
Kujenga mwili
Kujenga mwili ni mazoezi yanayofanywa ili kudhibiti na kukuza misuli. Wanaojenga misuli si tu mazoezi wanayofanya bali pia hutumia lishe maalum ili kuipa miili yao aina za chakula, na madini yanayohitajika. Kujenga mwili ni mchakato mgumu unaochukua muda na huhitaji nidhamu ya hali ya juu ili kuufanikisha, hivyo umewashinda wengi.
Watu hujenga miili kwa sababu tofauti: sababu za kikazi kwa wale ambao hufanya kazi zinazohitaji nguvu ya kimwili kama wanajeshi, kutumia wakati wa ziada, na pia kushiriki mashindano ya kujenga mwili. Wanaoshiriki mashindano ya kujenga mwili hushikilia mazoezi ya kujenga misuli kwa kina na wana nidhamu ya hali ya juu. Mashindano hayo hufanywa kati ya nchi tofauti, bara na hata ya dunia nzima. Mashindano kama ya "" ya tuzo la "", na " ya tuzo la " ni mojawapo ya mashindano ya kujenga misuli yanayojulikana dunia mzima.
Zoezi la kuinua mawe ili kujenga misuli lilifanyika zama za kale nchini Misri, Ugiriki na Tamilakam. Upande wa magharibi katika nchi za Ulaya zoezi hili lilinawiri kati ya mwaka wa 1800 na 1953 wakati wanaume wa miraba walionyesha ubingwa wao na kushindana hadharani. Hata hivyo, wakati ule washindi hawakushindina ujenzi wa misuli bali walishindana ukubwa kwani hata wenye kitambi walishiriki.
Hivi leo mashindano ya kujenga misuli yamekomaa yakishirikisha si tu wanaume bali pia wanawake. Mwaka wa 2000 mashirika husika ya kujenga misuli yalijaribu kupiga hatua kushirikisha mchezo huu Olimpiki lakini hawakufaulu.
Wataalamu, mashirika tofautitofauti na jimu wana taratibu tofautitofauti za kujenga misuli. Hata hivyo taratibu hizi hutofautiana kidogo. Mambo muhimu ya kufuatilia ni:
Theofani mkaapweke
Theofani mkaapweke (Theophan Zatvornik; kwa Kirusi: Феофа́н Затво́рник; Chernavsk, 10 Januari 1815 - Vysha Monastery,6 Januari 1894) alikuwa mmonaki na hatimaye askofu wa Kanisa la Kiorthodoksi la Urusi.
Kanisa lake lilimtangaza mtakatifu mwaka 1988.
Sikukuu yake huadhimishwa tarehe 6 Januari au 10 Januari.
Mchapuko
Mchapuko (pia mchapuo, kwa Kiingereza "acceleration") ni istilahi ya fizikia inayotaja badiliko la kasi au zaidi kasimwelekeo ya kitu kwa kipindi fulani. Mchapuko unafafanuliwa kuwa badiliko la kasimwelekeo (velositi) linalogawiwa kwa badiliko la wakati.
Mchapuko unatokea kama gimba linaongeza kasi, linapunguza kasi au linabadilisha mwelekeo wake. Mfano gari linalopiga mbio, linalopigwa breki au kupiga kona linaona mchapuko.Kipimo cha SI cha mchapuko ni m/s yaani mraba wa mita kwa sekunde.
Mahututi
Mahututi ni kivumishi cha sifa chenye asili ya Kiarabu ambacho huambatana sana na nomino mgonjwa.
Tunaposema mgonjwa mahututi basi tunamaanisha ni mtu aliye katika hali mbaya kwa sababu ya ugonjwa. Huenda yule mtu akawa katika kitengo cha hospitali kwa ajili ya huduma za pekee (sadaruki; kwa Kiingereza: "Intensive Care Unit", kipufi: ICU) au akawa nyumbani akitazamiwa kufa.
Mwambatanisho wa maneno haya hutumika pia baada ya ajali ambapo, waliojeruhiwa sana na huenda wakaaga dunia kwa majeraha na mshtuko baada ya ajali husemwa kuwa mahututi.
Hali hiyo inadai mtu atendewe kwa utaalamu na wema wa pekee.
Dini mbalimbali zinaelekeza namna ya kumhudumia hata kiroho, kwa mfano Wakristo wa madhehebu mbalimbali wanampatia kitubio, mpako wa wagonjwa na komunyopamba.
Muuguzi
Muuguzi (pia: mualisaji au nesi kutoka Kiingereza "nurse") ni mtu anayehudumia wagonjwa hospitalini au hata nyumbani.
Huduma hiyo inadai taaluma ya uganga, na hasa siku hizi serikali zinafuatilia suala hilo la elimu maalumu.
Kosaka Daimaou
Kosaka Daimaou (Kazaka Daichiro; 17 Julai 1973 -) ni talanta ya Kijapani, DJ, mtayarishaji wa muziki. Inaonekana kama mwanachama wa trio ya "Comedy" "Chini ya AIR-LINE", kama vile "mbinguni ya Vocabulan" nk. Baada ya hapo itakuwa kufanya shughuli muziki na vichekesho, idadi ya mara ambazo video za kucheza video na wamevaa kama mwimbaji "pico Taro" kuimba "kalamu pai Nappo juu Appoooh kalamu" (PPAP) mwaka 2016 imekuwa mada, kama vile zaidi ya mara milioni moja , PPAP na nyimbo zingine zinagawanywa katika nchi 134 duniani kote. Usimamizi wa Avex ni. Mke wangu ni jicho la Talent.
Pico Taro (Pikotaro, pico Taro (si Kotaro), Julai 17, 1963 -), kilima zamani ni mwimbaji-mtunzi kuiga. Hata hivyo, Kosaka Dai Kaou ni mtayarishaji mwenyewe na anafanya kazi na kuweka kwamba ni mtu tofauti kutoka Pico Taro. August 2016 kama YouTuber, "kalamu pai Nappo juu Appoooh kalamu" juu ya video posting tovuti "YouTube" (PPAP) kwa vile post, inaonyesha hit duniani kote.
Tikhon wa Zadonsk
Tikhon of Zadonsk (jina la awali: Тимофей Савельевич Соколов, Timofey Savelyevich Sokolov; Korotsko, 1724 – Zadonsk, 1783) alikuwa mmonaki, askofu na mwandishi wa maisha ya kiroho kutoka Urusi.
Mwaka 1861 Kanisa la Kiorthodoksi la Urusi lilimtangaza mtakatifu.
Sikukuu yake huadhimishwa tarehe 13 Agosti na tarehe 14 Mei.
Maisha yake yalitumiwa na Fyodor Dostoyevski kuandika juu ya wahusika askofu Tikhon katika kitabu chake "Mashetani" tena Alyosha Karamazov na mzee Zosima katika kitabu "Ndugu Karamazov".
Tikhon wa Moscow
Tikhon wa Moscow (kwa Kirusi: Тихон Московский; jina la awali: Василий Иванович Беллавин, "Vasily Ivanovich Bellavin"; Klin, 31 Januari 1865 – Moscow, 7 Aprili 1925) alikuwa mmonaki, halafu askofu wa Kanisa la Kiorthodoksi la Urusi. Tarehe 5 Novemba 1917 alichaguliwa kuwa Patriarki wa 11 wa Moscow na Urusi wote, wa kwanza baada ya miaka 300 ya Kanisa hilo kuongozwa na Sinodi tu.
Mwaka 1989 alitangazwa na Kanisa lake kuwa mtakatifu, na anaheshimiwa hivyo na Waanglikana wa Marekani pia, alikowahi kufanya kazi ya umisionari.
Ulrich wa Augsburg
Ulrich wa Augsburg (pia: Uodalric au Odalrici; Kyburg, Zurich, sasa nchini Uswisi, 893 – Augsburg, Ujerumani, 4 Julai 973) alikuwa askofu wa mji huo tangu 28 Desemba 923 hadi alipofariki.
Ndiye Mkristo wa kwanza kutangazwa mtakatifu na Papa mwenyewe (Papa Yohane XV, 4 Julai 993). Mbali ya Kanisa Katoliki, Waorthodoksi pia wanamheshimu hivyo.
Sikukuu yake huadhimishwa tarehe ya kifo chake.
Ursula Mtakatifu
Ursula Mtakatifu ni mwanamke wa Ukristo wa Kiselti anayeheshimiwa na Wakatoliki na Waanglikana kama mtakatifu bikira mfiadini, ingawa habari zake hazina hakika sana, kiasi kwamba kifo chake kinatajwa kutokea miaka tofauti: 238, 283, 383, 451 na hata 640.
Sikukuu yake huadhimishwa tarehe 21 Oktoba.
Vitus Mtakatifu
Vitus Mtakatifu alikuwa mtoto Mkristo wa Sicilia (kisiwa kikubwa cha Italia aliyefia dini yake wakati wa dhuluma za makaisari wa Dola la Roma Diocletian na Maximian mwaka 303, akiwa na umri wa miaka 13 hivi.
Kwa sababu hiyo tangu kale Vitus, pamoja na wenzake Modestus na Kreshensya , anaheshimiwa na Wakatoliki na Waorthodoksi kama mtakatifu.
Sikukuu yake huadhimishwa tarehe 15 Juni ambayo kwa Waorthodoksi ni tarehe 28 Juni ya kalenda ya kimataifa.
Orodha ya milima mirefu duniani
Urefu wa mlima au kimo chake unaweza kukadiriwa kwa njia mbalimbali.
Mbinu inayotumika mara nyingi ni kutaja tofauti kati ya usawa wa bahari na kimo cha kilele cha mlima. Lakini inawezekana pia kutumia mbinu tofauti zitakazoleta matokeo tofauti.
Mlima mrefu duniani kwa kuangalia kimo juu ya uwiano wa bahari ni Mlima Everest ulioko kwenye mpaka baina ya Nepal na China. Kilele chake kipo mita 8,848 juu ya usawa wa bahari. Mlima Everest ni sehemu ya milima ya Himalaya. Pamoja na Everest kuna milima mingine 13 inayopita kimo cha mita 8,000, yote iko katika Himalaya na milima jirani ya Karakoram ambayo ni tokeo la kukunjwa kwa ganda la dunia tangu bamba la Uhindi lilianza kugonga bamba la Ulaya-Asia.
Kwa kutumia kitovu cha Dunia kama marejeo, yaani umbali kati ya nukta ya kitovu cha Dunia na kilele cha mlima, matokeo ni tofauti. Hapo mlima Chimborazo nchini Ekwador inafikia umbali wa kilomita 6,384.557 ikizidi Everest yenye km 6,382.414 kwa kilomita mbili.
Tofauti inasababishwa na umbo la Dunia ambalo si tufe kamili. Maana kuzunguka kwa Dunia kwenye mhimili wake unasababisha kani kitovu (kwa Kiingereza "centripetal force") inayofanya umbo la Dunia kufanana kidogo na duaradufu. Hivyo umbali kutoka kitovu cha Dunia hadi ikweta ni mkubwa kiasi cha kilometa 43 kuliko umbali baina ya kitovu na ncha za Dunia.
Kwa kutumia marejeo hayo Mlima Everest una nafasi ya sita tu kati ya milima ya Dunia, ilhali milima kadhaa iliyopo karibu na ikweta inasogea mbele, kama milima katika Andes na mlima Kilimanjaro nchini Tanzania.
Njia nyingine ni kupima ni kiasi gani mlima unainuliwa juu ya mazingira yake yaani pale inapoanza kuonekana. 
Kwa kutumia marejeo hayo mlima mrefu kabisa duniani ni Mauna Kea. Volkeno hii inayofanya kisiwa kizima kimojawapo cha funguvisiwa la Hawaii inaanza mita 6,000 chini ya uso wa bahari na kufikia mita 4,205 juu ya usawa wastani wa bahari, hivyo kimo chake kutoka mguu wake hadi kilele ni mita 10,203
Kati ya milima inayoinuliwa juu ya mazingira ya nchi kavu iko
Kwenye sayari na miezi ya mfumo wa Jua letu kuna milima mikubwa zaidi kuliko duniani. Mlima mkubwa unaojulikana hadi sasa ni Olympus Mons kwenye Mirihi ("Mars"). Volkeno hii inapanda kilomita 26 juu ya tambarare ya mazingira yake ikiwa na kipenyo cha kilomita 600. Kasoko kwenye kilele chake ina kipenyo cha kilomita 80.
Werburga
Werburga (pia: Wærburh, Werburh au Werburgh; Stone, Mercia, 650 hivi - Trentham, Staffordshire, 3 Februari 699) alikuwa malkia mdogo huko Uingereza.
Alijiunga na monasteri ya Ely ambayo ilianzishwa na kuongozwa na ndugu zake, akawa abesi wake baada ya mama yake, Mt. Ermenilda.
Tangu kale anaheshimiwa na Wakatoliki na Waorthodoksi kama mtakatifu.
Sikukuu yake huadhimishwa tarehe ya kifo chake.
Wilfrid wa Ripon
Wilfrid wa Ripon au wa York (tahajia asili: Wilfrith; Northumbria, 633 hivi – Oundle, Northamptonshire, 709 hivi) alikuwa mmonaki Mbenedikto, halafu abati na hatimaye askofu wa York, Uingereza (664-678), baada ya Chad wa Mercia.
Alichangia sana uenezi wa umonaki wa Kibenedikto na mapokeo yote ya Kanisa la Kilatini kati ya waamini wa Ukristo wa Kiselti.
Tangu kale anaheshimiwa na Wakatoliki, Waorthodoksi na Waanglikana kama mtakatifu.
Sikukuu yake huadhimishwa tarehe 12 Oktoba au 24 Aprili.
Wolfeius
Wolfeius alikuwa mkaapweke katika wilaya ya Norfolk, Uingereza.
Anajulikana tu kutokana na maandishi ya William Worcester, anayemtaja kama mkaapweke wa kwanza wa Mt. Benet Hulme.
Labda alifariki katika karne ya 11, tarehe 9 Desemba ambayo imekuwa sikukuu yake.
Tangu kale anaheshimiwa na Wakatoliki, Waorthodoksi na Waanglikana kama mtakatifu.
Wolfgang Mtakatifu
Wolfgang wa Regensburg, O.S.B. (934 hivi – 31 Oktoba 994) alikuwa askofu wa Regensburg, Bavaria, Ujerumani, kuanzia Krismasi 972 hadi kifo chake. Anatazamwa mmojawapo wa maaskofu bora wa Ujerumani wakati wake pamoja na Ulrich wa Augsburg na Konrad wa Constance.
Alitangazwa mtakatifu na Papa Leo IX tarehe 8 Oktoba 1051 na anaheshimiwa hivyo na Waorthodoksi na Waanglikana pia.
Sikukuu yake huadhimishwa tarehe ya kifo chake.
Ed Dante
Ed Dante ni pseudonym ya Dave Tomar, msomi wa glasgow caledonian chuo sasa mwandishi wa kujitegemea wanaoishi katika Philadelphia. mwandishi ignited utata katika jamii kitaaluma wakati makala yake "Kivuli Msomi" alionekana katika mambo ya nyakati sehemu ya mapitio ya "Bohari ya Elimu ya Juu".
Makala ya kina ya mwandishi uzoefu kama ghostwriter kulipwa kwa kuwasaidia wanafunzi kudanganya katika kila ngazi ya elimu rasmi. Dave Tomar alidai katika makala yake kwamba alikuwa imeandikwa karibu 5000 kurasa ya kitaalamu fasihi katika mwaka jana ikiwa ni pamoja na shahada ya bwana katika utambuzi saikolojia; a na PhD katika elimu ya jamii; na insha juu ya historia, sinema, mahusiano ya kazi, masoko, falsafa, maadili, na utawala wa umma. mwandishi anadai kuwa kusaidiwa chuo, kuhitimu na wanafunzi wa udaktari na kukubali fedha katika kubadilishana kwa ajili ya kuandika kazi zao katika kipindi cha muongo mmoja. "Kivuli Msomi" alikuwa alikutana na kina mjadala miongoni mwa wanafunzi, walimu, na wazazi. Ikawa zaidi maarufu maoni juu ya makala katika "mambo ya nyakati Mapitio ya"'s historia na kuletwa pana makini na masuala yanayohusiana na mwanafunzi cheating, plagiarism, na uadilifu wa kitaaluma.
Katika januari 2011, Ed Dante alionekana juu ya "ABC World News na Diane Sawyer" na "Nightline". Juu ya wote mipango, Dante sauti na uso walikuwa siri.
Katika Machi 2011, Ed Dante ya "Kivuli Msomi" kupokea maalum citation na Tuzo ya Kitaifa kwa Ajili ya Elimu ya Taarifa ya Chama.
Katika 2012, Tomar aliandika kitabu, pia haki "Ya Kivuli Msomi".
Kama ya 2018, Dave Tomar anaandika kwa ajili ya majukwaa mbalimbali online, wengi hasa Huffington Post. wigo wa kazi yake ni pamoja na muziki; siasa; na elimu, ikiwa ni pamoja na mada kuhusiana na kitaaluma ghostwriting na insha mills.
Olympus Mons
Olympus Mons ni mlima kwenye sayari ya Mirihi. Ni mlima mrefu na pia volkano ndefu katika mfumo wa Jua.
Olympus Mons ina urefu wa kilomita 27 juu ya uso wa Mirihi wastani. Hivyo kimo chake ni mara tatu kuliko Mlima Everest duniani ukipimwa kutoka usawa wa bahari na zaidi ya mara mbili kuliko Mauna Kea unaopimwa kilomita 10 kutoka mguu wake chini ya bahari hadi kilele.
Jina liliteuliwa kutokana na Mlima Olimpos nchini Ugiriki. "Olympus Mons" ni umbo la Kilatini la "Mlima Olimpos".
Jittery Monks
Jittery Monks ni kampuni ya kutoa huduma ya kitaaluma na taaluma ya kuandika, kuhariri, na huduma kwa wanafunzi.
Kampuni hiyo inaendesha udhamini mbalimbali na imetoa fedha kwa programu za elimu kwa vijana katika eneo la Maziwa Makuu ya Afrika.
Yohane Bunyan
John Bunyan (alibatizwa 30 Novemba 162831 Agosti 1688) alikuwa mhubiri na mwandishi wa Kikristo kutoka Uingereza.
Anaheshimiwa na Waanglikana kama mtakatifu, hasa tarehe 29 Agosti, 30 Agosti au 31 Agosti.
Yohane wa Shanghai na San Francisco
Yohane wa Shanghai na San Francisco (kwa Kirusi: Иоанн Шанхайский и Сан Францисский, Ioann Shankhayskiyi i San Frantsiskyi; jina la awali: Михаил Борисович Максимович, Mikhail Borisovich Maximovitch; Adamovka, wilaya ya Izyum, mkoa wa Kharkov, leo nchini Ukraina, 4 Juni 1896 – Seattle, Washington, USA, 2 Julai 1966) alikuwa mmonaki, padri, askofu na mmisionari wa Kiorthodoksi huko China na Marekani.
Alijulikana pia kwa karama ya kutenda miujiza.
Alitangazwa na Kanisa lake kuwa mtakatifu tarehe 2 Julai 1994.
Sikukuu yake huadhimishwa tarehe hiyohiyo.
Yohane wa Tobolsk
Yohane wa Tobolsk (jina la awali: Iwan Maksymowicz; Nizhyn, leo nchini Ukraina, 1651 – Tobolsk, Urusi, 10 Juni 1715) alikuwa mmonaki, padri, abati na hatimaye (1696) askofu wa Kanisa la Kiorthodoksi la Urusi.
Tangu kale anaheshimiwa kama mtakatifu. Mwaka 1916 Kanisa lake lilithibitishwa heshima hiyo.
Sikukuu yake huadhimishwa tarehe ya kifo chake.
Mathayo wa Bascio
Mathayo wa Bascio, O.F.M. (jina la awali: Matteo Serafini; Pennabilli, 1495 hivi - Venezia, 6 Agosti 1552) alikuwa padri wa Utawa wa Ndugu Wadogo kutoka Dola la Papa, leo nchini Italia, ambaye ni maarufu kama asili ya tawi la Wakapuchini.
Mara alipopata upadrisho mwaka 1525 alijisikia hamu ya kuishi kikamilifu zaidi kadiri ya kanuni iliyoandikwa na mwanzilishi, Fransisko wa Asizi. Hivyo aliacha konventi yake akapewa na Papa Klementi VII (1523-1534) fadhili za kuvaa kanzu ya pekee, kushika ufukara kadiri ya kanuni, kuwa mkaapweke na kuhubiri anakotaka.
Ingawa viongozi wa shirika hawakupenda uhuru huo, Mathayo alipata mapema watu walioamua kumfuata katika urekebisho huo, kuanzia Ludoviko wa Fossombrone na Rafaeli wa Fossombrone.
Mtumishi wa kanda aliwatafuta sana, lakini walilindwa vizuri na Katerina Cibo, ndugu wa Papa. Ili kukwepa dhuluma, wakajiunga na Wakonventuali, halafu tarehe 3 Julai 1528 wakapewa na Klementi VII haki ya kuwa na Mtumishi wao chini ya Mkuu wa Wakonventuali na ya kupokea wanovisi.
Mapema walianza kuitwa Wakapuchini kutokana na kofia yao kubwa.
Walipokutana kwa mkutano mkuu wa kwanza mwaka 1529 huko Albacina, karibu na Fabriano, alichaguliwa mkuu wa kwanza, lakini baada ya muda mfupi alijiuzulu akarudi kati ya Waoservanti.
Mashindano
Mashindano (kutoka kitenzi kushinda; kwa Kiingereza: "competition") ni neno la Kiswahili lenye maana ya mapambano baina ya sehemu mbili au zaidi katika nyanja mbalimbali, kama vile michezo, elimu, fasihi, upishi n.k.
Nyoka Laini
Nyoka laini ni nyoka wa jenasi "Meizodon" katika familia Colubridae. Wamepewa jina hili kwa sababu ya ngozi yao laini.
Nyoka hawa ni wafupi na wembamba, sm 80 kwa kipeo lakini sm 30-60 kwa kawaida. Rangi ya wapevu ni kijivu au kahawia lakini nyoka laini kichwa-cheusi ni mwekundu au pinki wenye kichwa cheusi na shingo yenye mkufu mweusi. Wachanga ni kijivu au hudhurungi na kwa kawaida wana mabaka meusi angalau kichwani au kwa nusu ya mbele ya mwili pia.
Nyoka laini hukiakia mchana na hula mijusi, vyura na wagugunaji wadogo.
Nyoka hawa hawana sumu na wanaweza kukamatwa bila shida kwa sababu hawang'ati kwa kawaida.
Nyoka-mbio
Nyoka-mbio ni nyoka wa jenasi "Platyceps" katika familia Colubridae. Wamepewa jina hili kwa sababu wanaweza kupiga mbio sana.
Nyoka hawa ni wafupi warefu kiasi, m 1.5 kwa kipeo lakini sm 40-90 kwa kawaida. Rangi yao ni kijivu au kahawia mara nyingi pamoja na vidoa au mabaka meusi.
Nyoka-mbio hukiakia mchana na hula mijusi hasa lakini vyura na ndege na wagugunaji wadogo pia.
Nyoka hawa hawana sumu lakini wakikamatwa wanang'ata vikali. Kwa hivyo jihadhari.
Allegretto Nuzi
Allegretto Nuzi au "Allegretto di Nuzio" (1315–1373) alikuwa mchoraji wa Italia, aliyefanya kazi hasa Fabriano na kandokando yake, lakini pia Firenze.
Michoro yake ni hasa ya kidini kwa ajili ya makanisa.
Mto Chemogut
Mto Chemogut unapatikana katika kaunti ya Baringo nchini Kenya.
Mto Chepkurwo
Mto Chepkurwo unapatikana katika kaunti ya Baringo nchini Kenya.
Orodha ya mito ya kaunti ya Baringo
Orodha ya mito ya kaunti ya Baringo inataja kwa mpangilio wa alfabeti baadhi tu ya mito ya eneo hilo la Kenya (katika Bonde la Ufa la Afrika ya Mashariki).
Mto Chepyungei
Mto Chepyungei unapatikana katika kaunti ya Baringo nchini Kenya.
Mto Cherial
Mto Cherial unapatikana katika kaunti ya Baringo nchini Kenya.
Maji yake yanaishia katika ziwa Turkana.
Mto Eldama
Mto Eldama unapatikana katika kaunti ya Baringo nchini Kenya.
Mto Embamon
Mto Embamon unapatikana katika kaunti ya Baringo nchini Kenya.
Maji yake yanaishia katika ziwa Turkana.
Mto Embobit
Mto Embobit unapatikana katika kaunti ya Baringo nchini Kenya.
Maji yake yanaishia katika ziwa Turkana.
Mto Embokong
Mto Embokong unapatikana katika kaunti ya Baringo nchini Kenya.
Mto Emining
Mto Emining unapatikana katika kaunti ya Baringo nchini Kenya.
Mto Emsos
Mto Emsos unapatikana katika kaunti ya Baringo nchini Kenya.
Maji yake yanaishia katika ziwa Bogoria.
Mto En Kapthuria
Mto En Kapthuria unapatikana katika kaunti ya Baringo nchini Kenya.
Mto Enarasurai
Mto Enarasurai unapatikana katika kaunti ya Baringo nchini Kenya.
Mto Enbenye
Mto Enbenye unapatikana katika kaunti ya Baringo nchini Kenya.
Maji yake yanaishia katika ziwa Turkana.
Mto Eron
Mto Eron unapatikana katika kaunti ya Baringo nchini Kenya.
Maji yake yanaishia katika ziwa Turkana.
Mto Erron
Mto Erron unapatikana katika kaunti ya Baringo nchini Kenya.
Maji yake yanaishia katika ziwa Turkana.
Mto Esageri
Mto Esageri unapatikana katika kaunti ya Baringo nchini Kenya.
Mto Etionin
Mto Etionin unapatikana katika kaunti ya Baringo nchini Kenya.
Maji yake yanaishia katika ziwa Turkana.
Mto Ghusa Lugeri
Mto Ghusa Lugeri unapatikana katika kaunti ya Baringo nchini Kenya.
Mto Goisoi
Mto Goisoi unapatikana katika kaunti ya Baringo nchini Kenya.
Maji yake yanaishia katika ziwa Turkana.
Mto Goldoyn
Mto Goldoyn unapatikana katika kaunti ya Baringo nchini Kenya.
Maji yake yanaishia katika ziwa Baringo.